rejauldu/bengali-wikipedia huggingface dataset:
অমরবীর সিং হংস্র (জন্ম: ২৯ ডিসেম্বর, ১৯৮৪) ভারতের লুধিয়ানায় জন্মগ্রহণকারী কানাডার ক্রিকেটার।Jimmy Hansra শিখ ধর্মাবলম্বী জিমি হংস্র মাঝারি-সারির ব্যাটসম্যান তিনি ও মাঝে-মধ্যে অফ স্পিন বোলিং করে থাকেন। ঘরোয়া ক্রিকেটে অ্যাবটসফোর্ড ক্রিকেট ক্লাবের প্রতিনিধিত্ব করছেন। বিদ্যালয় জীবন থেকেই ক্রিকেট খেলে আসছেন ও শৈশবকালেই ক্রীড়ার প্রতি অনুরাগী হন। তার বাবাও ছিলেন ক্রিকেট অনুরাগী ও তার উদ্দীপনাতেই ক্রিকেটের প্রতি অনুরাগ জন্মে। ১৭-২৫ জুলাই তারিখে ফ্লোরিডার ফোর্ট লডারডেলে অনুষ্ঠিত আইসিসি আমেরিকাজ টি২০ প্রতিযোগিতায় কানাডা ক্রিকেট দলের অধিনায়ক মনোনীত হন। ঐ প্রতিযোগিতায় তার দল শিরোপা জয় করে।  আগস্ট, ২০০৯ সালে উদ্বোধনী ব্যাটসম্যান হিসেবে আন্তঃমহাদেশীয় কাপে কেনিয়ার বিপক্ষে তার অভিষেক ঘটে। কিন্তু শুরুতেই তিনি শূন্য রানে প্যাভিলিয়নে ফিরে আসেন। ২০১১ সালের বিশ্বকাপে পাঁচ নম্বরে ব্যাটিংয়ে নেমে ব্যাপক সাফল্য পান। পাকিস্তানের বিপক্ষে ৪৩ রানসহ কেনিয়ার বিপক্ষে আশীষ বাঘাইকে সাথে নিয়ে দলের জয়সূচক রান সংগ্রহ করেন। ঐ খেলায় তিনি ৭০ রান করেন ও পুনরায় অল্প কিছুদিন বাদেই নিউজিল্যান্ডের বিপক্ষে এ সফলতা দেখান। ১৬ জুন, ২০১৩ তারিখে এক ওভারে ছয়টি ছক্কা হাঁকান তিনি।   তথ্যসূত্র    আরও দেখুন   অধিনায়ক  ২০১১ ক্রিকেট বিশ্বকাপ  কানাডা জাতীয় ক্রিকেট দল  বিষয়শ্রেণী:কানাডীয় ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডার একদিনের আন্তর্জাতিক ক্রিকেটার বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:পাঞ্জাবি ব্যক্তি বিষয়শ্রেণী:কানাডীয় শিখ বিষয়শ্রেণী:লুধিয়ানা থেকে আগত ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:পাঞ্জাবি বংশোদ্ভূত কানাডীয় ব্যক্তি
নাসসার মাহমুদ নাসসার (, ; জন্ম: ১ জানুয়ারি ১৯৯২; নাসসার নাসসার নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আনসার এবং লেবানন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  নাসসার ২০১৬ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।  প্রারম্ভিক জীবন নাসসার মাহমুদ নাসসার ১৯৯২ সালের ১লা জানুয়ারি তারিখে লেবাননের সুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নাসসার কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন, যেখানে তিনি দুই ম্যাচে  অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল লেবানন  ২০১৬  ৩  ০ ২০১৭  ৩  ০ ২০১৮  ৫  ০ ২০২০  ১  ০ ২০২১  ১  ০ ২০২৩  ৪  ০ ২০২৪  ১  ০ সর্বমোট  ১৮  ০  তথ্যসূত্র  বহিঃসংযোগ               বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:লেবানীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:লেবাননের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড়
আল ফারূক () ইসলামের দ্বিতীয় খলিফা উমর ইবনুল খাত্তাবকে নিয়ে রচিত শিবলী নোমানীর একটি উর্দু জীবনী সাহিত্য। এটি ১৮৯৯ সালে দুই খণ্ডে প্রকাশিত হয়। অপূর্ব শৈলীর বাক্য বিন্যাসের পাশাপাশি তথ্য নির্ভরতায় এটি সার্বজনীন গ্রহণযোগ্যতা অর্জনে সক্ষম হয়েছে। ঘটনা প্রবাহের প্রেক্ষাপটে বুদ্ধিভিত্তিক যুক্তির নির্ভরতাকে গ্রন্থটি রচনার মানদণ্ড হিসেবে গ্রহণ করে লেখক উমরকে নিয়ে পশ্চিমা সমালোচকদের আপত্তি সমূহ খণ্ডন করেছেন। তিনি ইসলামের ইতিহাসে গুরুত্বপূর্ণ ব্যক্তিত্ব হিসেবে গড়ে উঠার পিছনে উমরের যেসব ব্যক্তিগত ও চারিত্রিক বৈশিষ্ট্য, নিষ্ঠা ও ইসলামের প্রতি দায়বদ্ধতার পাশাপাশি প্রশাসনিক ও সাংগঠনিক সক্ষমতা ছিল তা অনুসন্ধান করেছিলেন। বইটির প্রথম খণ্ডে তিনি উমরের জীবন চরিত্র ঘটনা প্রবাহ উল্লেখ করেন এবং দ্বিতীয় খণ্ডে উমরের খিলাফতের শাসন ব্যবস্থায় শৃঙ্খলাবোধ এবং সামাজিক অবকাঠামোর বৈশিষ্ট্যগুলো তুলে ধরেন। নোমানী তার রচনা সমূহের মধ্যে এই গ্রন্থটিকে সবচেয়ে বেশি পছন্দ করতেন। তার এই গ্রন্থটি উর্দু জীবনী সাহিত্যের একটি যুগান্তকারী গ্রন্থ হিসেবে বিবেচিত।   বর্ণনা  এই গ্রন্থে শিবলী অপূর্ব শৈলীর বাক্য বিন্যাস ছাড়াও পশ্চিমা সমালোচকদের জবাব দিয়েছেন। ফলে গ্রন্থটি তথ্য নির্ভর হিসেবে সকলের কাছে গৃহিত হয়েছে। গ্রন্থটি রচনায় শিবলীর মানদন্ড ছিল ঘটনা প্রবাহের প্রেক্ষাপটে বুদ্ধিভিত্তিক যুক্তির নির্ভরতা। ইসলামের দ্বিতীয় খলিফা উমরের শাসনামলের কঠোরতার ব্যাখ্যা বিশ্লেষণ আলোচনায় পূর্ববর্তী লেখকদের লেখনীতে তুলনামূলক অনেক কম, যা পরবর্তী গ্রন্থগুলোতে অনেক বেশি দেখা যায়। পরবর্তী লেখকগণ তার জীবনী আলোচনায় তার শাসনের কঠোরতার বিষয়টি তুলে ধরে তাকে স্বভাবজাত কঠোরতায় বিশেষায়িত করেছেন। অমুসলিম জিম্মিদের প্রতি খলিফা উমর যে আচরণ অবলম্বন করেন, পশ্চিমা লেখকগণ তাতে আপত্তি আছে বলে উল্লেখ করেন। শিবলী তার গ্রন্থে দেখিয়েছেন, তৎকালীন জিম্মিদের প্রতি উমরের আদেশ শুধু শাসনতান্ত্রিক জাতীয় শৃঙ্খলাবোধের নিমিত্তেই ছিল। এতে খাটো বা নিঁচু করে দেখার কিছুই নেই। রাসুল (স.) এর মুত্যুর পর খলিফা নির্বাচনে সকল সাহাবাদের সমবেত হওয়ার ঘটনা সম্পর্কে অনেক ভ্রান্ত ধারণা ছড়িয়ে আছে। খিলাফত নির্বাচনের নীতিমালার উপর গুরুত্ব আলোচনায় শিবলী প্রমাণ করেছেন, ঐ সময়ে খলিফা নির্বাচন স্বার্থসিদ্ধির জরুরী ছিল। কারণ, তা না হলে ন্যায় ও ইনসাফি শাসন ব্যবস্থায় কুচক্রি লোক স্বার্থসিদ্ধির হীন চক্রান্ত চালিয়ে যেত এবং ইসলামী শাসন ব্যবস্থার ক্ষতি হয়ে যেত।   অনুবাদ  থাম্ব ১৯০০ সালে গ্রন্থটির প্রথম খণ্ডের ইংরেজি অনুবাদ করেন জাফর আলী খান। দ্বিতীয় খণ্ডের ইংরেজি অনুবাদ করেন মুহাম্মাদ সেলিম যা ১৯৫৭, ১৯৬২ ও ১৯৬৭ সালে যথাক্রমে প্রকাশিত হয়। ১৯২৮ সালে উমর রাদা এর তুর্কি অনুবাদ করেন, যা ইস্তাম্বুল থেকে প্রকাশিত হয়। আফগানিস্তানের বাদশাহ মুহাম্মদ নাদির শাহ বইটির ফার্সি অনুবাদ করেন, যা কাবুল থেকে প্রকাশিত হয়। এর বঙ্গানুবাদ করেন মুহিউদ্দীন খান।   আরও দেখুন   সংগ্রামী সাধকদের ইতিহাস   তথ্যসূত্র   উদ্ধৃতি    গ্রন্থপঞ্জি                           বহিঃসংযোগ       আল ফারুকের উর্দু সংস্করণ  বিষয়শ্রেণী:উমর বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:ইসলামের ইতিহাস বিষয়শ্রেণী:১৮৯৯-এর বই বিষয়শ্রেণী:শিবলী নোমানীর বই বিষয়শ্রেণী:ইতিহাস বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:জীবনীগ্রন্থ বিষয়শ্রেণী:ভারতীয় অ-কল্পকাহিনী বই বিষয়শ্রেণী:২০শ শতাব্দীর ভারতীয় বই বিষয়শ্রেণী:ভারতীয় ধর্মপাঠ্য বিষয়শ্রেণী:ইসলামি সাহিত্য বিষয়শ্রেণী:খিলাফত বিষয়শ্রেণী:১৮৯৯-এর অ-কল্পকাহিনী বই
মোহনা টিভি বাংলাদেশ থেকে সম্প্রচারিত উপগ্রহ-ভিত্তিক বাংলা ভাষার স্যাটেলাইট টেলিভিশন চ্যানেল। এর স্টুডিও ঢাকার মিরপুরে অবস্থিত।   ইতিহাস  thumb|মোহনা টিভির সংবাদ স্টুডিও ১১ ই নভেম্বর ২০১০ সালে মোহনা টিভি চালু করা হয়। মোহনা টিভি সর্বশেষ প্রযুক্তি ব্যবহার করে বাংলা সংস্কৃতি ও ভাষা প্রচার সংকল্প নিয়ে যাত্রা শুরু করে। বাংলাদেশের তথ্য ও সংস্কৃতি বিষয়ক মন্ত্রীর আবুল কালাম আজাদ প্রধান অতিথি হিসাবে উদ্বোধনী অনুষ্ঠানের উদ্বোধন করেন এবং মোহনা টেলিভিশনের সম্প্রচারের বোতাম টিপে চালু করেন।   অনুষ্ঠান  মোহনা টিভি বাঙালি জীবন রীতি, সংস্কৃতি ও ভাষার প্রচারের সংকল্প নিয়ে যাত্রা শুরু করেছিল।  এই চ্যানেলটিতে মূলত বাংলা নাটক, চলচ্চিত্র, সরাসরি অনুষ্ঠান, আলোচনার অনুষ্ঠান, গান, ইসলামি অনুষ্ঠান এবং সংবাদগুলি প্রদর্শন করে। এছাড়া সকাল ১০.৩০, ১২.৩০, দুপুর ২.৩০, ৪.৩০, সন্ধ্যা ৭ টা, ১০.৩০ এবং ১২.৩০ এ খবর প্রচার করে।   আলোর মোহনা  মোহনার সকাল  জনতার আদালতে জনপ্রতিনিধি  সুরের মোহনা  দৃষ্টিকোণ (সরাসরি)  আলোকিত জীবন  সম্প্রচার মোহনা টেলিভিশনের নিজস্ব স্যাটেলাইট স্টেশন রয়েছে। টেলস্টার ১০ উপগ্রহে ডিজিটাল সিগন্যাল সম্প্রচার করতে ভূ স্টেশন ব্যবহার করা হয়। এই স্যাটেলাইটটির সমগ্র এশিয়া, মধ্য প্রাচ্য, আফ্রিকা এবং ইউরোপ জুড়ে বিশাল কভারেজ রয়েছে।  চিত্র   আরও দেখুন   বাংলাদেশ টেলিভিশন  এটিএন বাংলা  বাংলাদেশের টেলিভিশন কেন্দ্রের তালিকা  তথ্যসূত্র   বহিঃসংযোগ   অফিসিয়াল সাইট    বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ঢাকার গণমাধ্যম বিষয়শ্রেণী:২০১০-এ বাংলাদেশে প্রতিষ্ঠিত
কমিটি () হল একটি সংগঠনের অন্তর্ভুক্ত কয়েকজন সদস্যের একটি দল, যাদের নির্দিষ্ট কোনো বিষয়ে আলোচনা, গবেষণা, সিদ্ধান্ত গ্রহণ বা সুপারিশ প্রদান করার জন্য গঠন করা হয়। এটি একটি প্রশাসনিক বা পরিচালন কাঠামোর গুরুত্বপূর্ণ উপাদান হিসেবে কাজ করে।   গঠন  একটি কমিটি সাধারণত:  সংগঠনের কর্তৃপক্ষ কর্তৃক গঠিত হয়  নির্দিষ্ট সদস্য নিয়ে গঠিত হয় (যেমন ৫ বা ৭ জন)  একজন চেয়ারপার্সন বা সভাপতি দ্বারা পরিচালিত হয়  একটি নির্দিষ্ট লক্ষ্য ও কার্যপরিধি নির্ধারিত থাকে   প্রকারভেদ  কমিটি বিভিন্ন প্রকার হতে পারে:   স্থায়ী কমিটি (Standing Committee)  যেসব কমিটি দীর্ঘমেয়াদে নির্দিষ্ট বিষয়ে নিয়মিত কাজ করে, যেমন বাজেট কমিটি, আইন কমিটি।   বিশেষ কমিটি (Ad hoc Committee)  এককালীন বা নির্দিষ্ট সমস্যা বা প্রকল্পের জন্য গঠিত হয়, যেমন তদন্ত কমিটি।   নির্বাহী কমিটি (Executive Committee)  সংস্থার দৈনন্দিন কার্যক্রম পরিচালনার দায়িত্ব পালন করে।   উপকমিটি (Subcommittee)  মূল কমিটির অধীন আরও ছোট দল, যারা নির্দিষ্ট দায়িত্ব নিয়ে কাজ করে।   কার্যাবলি  কমিটির প্রধান কাজগুলো হল:  নির্ধারিত বিষয়ে আলোচনা ও বিশ্লেষণ  প্রতিবেদন প্রস্তুতকরণ  সুপারিশ প্রদান  সিদ্ধান্ত গ্রহণ (যদি ক্ষমতা থাকে)  সংস্থার কর্তৃপক্ষকে সহায়তা প্রদান   গুরুত্ব  কমিটি একটি সংগঠনের গণতান্ত্রিক ও অংশগ্রহণমূলক ব্যবস্থাপনার প্রতিফলন। এটি সদস্যদের মতামত ও দক্ষতাকে কাজে লাগিয়ে একটি সুশৃঙ্খল ও কার্যকর সিদ্ধান্ত গ্রহণ প্রক্রিয়া নিশ্চিত করে।   উদাহরণ   জাতিসংঘ নিরাপত্তা পরিষদ – একটি আন্তর্জাতিক স্থায়ী কমিটি  বাংলাদেশ জাতীয় সংসদের স্থায়ী কমিটি  শিক্ষা প্রতিষ্ঠানের ভর্তি কমিটি  সরকারি টেন্ডার যাচাই কমিটি   সম্পর্কিত পদের নাম   চেয়ারপার্সন  পরিচালনা পর্ষদ  সভাপতি  সচিব   তথ্যসূত্র   বিষয়শ্রেণী:সংগঠন বিষয়শ্রেণী:প্রশাসনিক গঠন বিষয়শ্রেণী:সভা ও কমিটি বিষয়শ্রেণী:ব্যবস্থাপনা
এলেন লি ডিজেনারাস (ইংরেজি : Ellen Lee DeGeneres), (জন্ম ২৬ জানুয়ারি ১৯৫৮) একজন আমেরিকান কমেডিয়ান, টেলিভিশন উপস্থাপক, অভিনয়শিল্পী, লেখক, এবং প্রযোজক। তিনি প্রখ্যাত দি এলেন ডিজেনারাস শো-এর উপস্থাপনা করেন। এখন পর্যন্ত তিনি ২০ বার পিপল’স চয়েজ পুরস্কার পেয়েছেন, যা ইতিহাসে সর্বোচ্চ। তাছাড়া এ পর্যন্ত তিনি ২ বার অস্কার-এর উপস্থাপনা করেছেন।  চলচ্চিত্র অভিনেত্রী হিসেবে তিনি মিস্টার রং (১৯৯৬), এডটিভি (১৯৯৯), দ্যা লাভ লেটার (১৯৯৯) এ অভিনয় করেছেন। পিক্সার এর এনিমেটেড চলচ্চিত্র, ফাইন্ডিং নিমো (২০০৩) ও ফাইন্ডিং ডরি (২০১৬) - তে তিনি ডরি চরিত্রের কন্ঠ প্রদান করেন।   তথ্যসূত্র    বহিঃসংযোগ      বিষয়শ্রেণী:১৯৫৮-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন লেখিকা বিষয়শ্রেণী:প্রাক্তন খ্রিস্টান বিজ্ঞানী বিষয়শ্রেণী:জীবিত ব্যক্তি বিষয়শ্রেণী:অ্যানি পুরস্কার বিজয়ী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:নিউ অরলিন্সের অভিনেত্রী বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:মার্কিন নারী সক্রিয়কর্মী বিষয়শ্রেণী:লেসবিয়ান লেখিকা বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:ক্যালিফোর্নিয়ার এলজিবিটিকিউ ব্যক্তি বিষয়শ্রেণী:লেসবিয়ান কৌতুকাভিনয়শিল্পী বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:মার্কিন কৌতুকাভিনেত্রী বিষয়শ্রেণী:মার্কিন নারী জনহিতৈষী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:পরাবাস্তব কৌতুক বিষয়শ্রেণী:আমেরিকান আইডলে অংশগ্রহণকারী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
মার্থা ব্রে বা মার্থা ব্রে-স্মিটস (১৮৮৪ - ১৯৪৯) ছিলেন একজন ফরাসি ভোটাধিকার কর্মী, যিনি নারীদের ভোটাধিকারকে স্বীকৃতি দেওয়ার পক্ষে ফরাসি মতামতকে প্রভাবিত করার জন্য মহিলা অ্যাকশন লীগ () গঠন করেছিলেন।   জীবন  ব্রে ১৮৮৪ সালে জন্মগ্রহণ করেন। তিনি মহিলা নেত্রী হুবার্টিন অক্লার্টের একজন ভক্ত ছিলেন।  বাম|থাম্ব| ১৯২৬ সালে প্রথম পাতার খবর ১৯২৫ সালের ৬ই ডিসেম্বর, তিনি 'মহিলাদের ভোটাধিকারের জন্য মহিলা অ্যাকশন লীগ' () তৈরি করেন। তাঁর উদ্দেশ্য ছিল ফরাসি নারীদের যে ভোট দেওয়ার অধিকার থাকা উচিত, তার স্বীকৃতি দেওয়ার জন্য ফরাসি মতামতকে প্রভাবিত করা।  তিনি বিশ্বাস করেছিলেন যে নারীদের ভোট দেওয়া যুদ্ধ এড়ানোর একটি উপায় হতে পারে।  ব্রিটেন যখন ভোটাধিকার স্বীকার করে নিয়েছিল, ফ্রান্স কিন্তু যুদ্ধের পরে ফরাসী মহিলাদের ভোটাধিকার দিয়ে পুরস্কৃত করেনি এবং মহিলাদের ভোটাধিকারের যুক্তি নিয়ে বিভ্রান্তি সৃষ্টি হয়েছিল। কারণটি কি ছিল একটি "সঠিক" অথবা সংযম, যৌনরোগ বা নিরস্ত্রীকরণের মতো লড়াইয়ের সমস্যাগুলির সুবিধার কারণে যেখানে একটি ঐতিহ্যগত মহিলা লবি গ্রুপ ছিল।   ব্রের সংগঠন বিভিন্ন শ্রেণিতে ব্যাপক সমর্থন পেতে প্রচারণায় হাস্যরসের ব্যবহার করেছিল। তাঁর সংস্থায় প্রায় ৫০০ সদস্য ছিল বলে অনুমান করা হয়। তিনি যে সংগঠনটি তৈরি করেছিলেন তা ছিল অ-জঙ্গি কিন্তু প্রথম বিশ্বযুদ্ধের আগে ব্রিটিশ মহিলা সামাজিক ও রাজনৈতিক ইউনিয়ন যে জঙ্গি কৌশলগুলি ব্যবহার করত তার জন্য ব্রে ঈর্ষান্বিত ছিলেন। আমেরিকানরা ব্রের সংস্থাকে একটি রোল মডেল হিসাবে দেখেছিল।   ১৯২৬ সালের ৮ই সেপ্টেম্বর প্যারিসের দৈনিক পত্রিকা লে জার্নালের প্রথম পাতা তৈরি হয়েছিল বিশেষ কিছু বিষয় দিয়ে। সেখানে ব্রের সংস্থার প্রচারণার খবর ছিল, সমর্থকদের নিয়ে একটি গাড়ির ছবি ছিল এবং ব্রের একটি প্রতিকৃতি ছাপা হয়েছিল।   তথ্যসূত্র   বিষয়শ্রেণী:২০শ শতাব্দীর ফরাসি নারী বিষয়শ্রেণী:১৯৪৯-এ মৃত্যু বিষয়শ্রেণী:১৮৮৪-এ জন্ম
আল মুরতাজা () ইসলামের চতুর্থ খলিফা আলীকে নিয়ে লিখিত ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর একটি আরবি গবেষণা গ্রন্থ। এটি ১৯৮৮ সালে প্রথম প্রকাশিত হয়। এতে লেখক দশটি অধ্যায়ে আলীর ব্যক্তিগত, পারিবারিক ও রাজনৈতিক জীবনের গঠনমূলক আলোচনা করে আলীকে ইতিহাসের অন্যতম শ্রেষ্ঠ মানব প্রমাণের চেষ্টা করেছেন। গ্রন্থটি রচনায় তথ্যসূত্র হিসেবে সর্বজনগ্রহণীয় ও নির্ভরযোগ্য প্রাচীন কালের গ্রন্থগুলোর উপরই শুধু নির্ভর করা হয়েছে। হজরত আলী রা. জীবন ও খিলাফত নামে গ্রন্থটির বঙ্গানুবাদ করেছেন আবু তাহের মিসবাহ।   প্রেক্ষাপট  বিংশ শতাব্দীর পঞ্চাশের দশকের শেষ দিকে গ্রন্থটি রচনার নির্দেশ দেন নদভীর বড় ভাই সৈয়দ আব্দুল আলী আল হাসানী। গ্রন্থটি রচনার প্রেক্ষাপট বলতে গিয়ে লেখক এ সম্পর্কিত গ্রন্থের অপ্রতুলতার কথা উল্লেখ করেছেন। তিনি বলেন, "আলীর জীবনচরিত বিষয়ে আমাদের ইসলামি গ্রন্থাগারে আশ্চর্য রকমের শূন্যতা রয়েছে। এমন একটিও পূর্ণাঙ্গ জীবনীগ্রন্থ নজরে পড়ে না, যা ইতিহাস চর্চার গতানুগতিক সীমারেখা অতিক্রম করে নবতর ও ব্যাপকতর অধ্যয়নের ভিত্তিতে রচিত এবং তথ্য উপাত্ত সংগ্রহের ক্ষেত্রে ধরাবাঁধা কয়েকটি উৎসগ্রন্থের উপর নির্ভরতার পরিবর্তে সাহসী লেখক যেখানে বহুমুখী অধ্যয়নের সৎসাহস দেখিয়েছেন। কিন্তু এর প্রয়োজন ছিল। কেননা ইসলামি ইতিহাসের এ মহান ব্যক্তিত্বকে ঘিরে যে প্রবল বিতর্ক সৃষ্টি হয়েছে তাতে উভয় পক্ষ ভয়াবহ রকমের বাড়াবাড়ি করেছেন এবং বিশেষত তাঁকে সাম্প্রদায়িক দৃষ্টিকোণ থেকেই দেখা হয়েছে। এমনকি ক্ষেত্র বিশেষে তাঁর সুমহান ব্যক্তিত্বে নিজস্ব ধারণা ও চাহিদা আরোপ করা হয়েছে। এভাবে একই নামে বহু চরিত্রের কল্পিত অবয়ব সামনে এসেছে। ফলে তাঁর বড়ত্ব ও মহত্ত্বের এবং অনন্যসাধারণ যোগ্যতা ও প্রতিভার বহু রহস্য উম্মাহর দৃষ্টি থেকে সরে গেছে।" লেখক ১৯৮৮ সালের ১ মার্চ ভারতের মধ্যপ্রদেশের ইন্দোর শহরে গ্রন্থটি রচনার কাজ শুরু করেন। যা শেষ হয় ৩১ মে। দারুল উলুম নদওয়াতুল উলামার শিক্ষক মুহাম্মদ আতিক বাছবী প্রাচীন উৎস গ্রন্থ থেকে তথ্যানুসন্ধান এবং সম্ভাব্য স্থান থেকে প্রয়োজনীয় সাক্ষ্য প্রমাণ সংগ্রহের ক্ষেত্রে লেখকে সহযোগিতা করেছেন।  বিষয়বস্তু  গ্রন্থটির প্রথম পর্বে আলীর সমকালীন জীবন ও সমাজের গতি-প্রকৃতি, পূর্ববর্তী খলীফাত্রয়ের সঙ্গে আলীর আন্তরিকতা, খলিফা হিসেবে খিলাফত পরিচালনায় নির্ধারিত নীতি ও পদ্ধতি এবং আদর্শ ও মূল্যবোধের প্রতি তার জীবনোদ্দেশ্য রূপে অবিচল নিষ্ঠা আলোচিত হয়েছে। দ্বিতীয় পর্বে এসেছে আলীর পুত্রদ্বয়ের সংক্ষিপ্ত প্রসঙ্গ। তৃতীয় পর্বে তাদের উত্তরসুরিগণের সংক্ষিপ্ত জীবন ও কর্ম আলোচিত হয়েছে। সর্বশেষ পর্যায়ে কিছু ফেরকাগত আকিদা-বিশ্বাসের ভ্রান্তি আলোচনা করা হয়েছে।   অনুবাদ  গ্রন্থটির আরবি সংস্করণ প্রথম প্রকাশিত হয় দামেস্কে। মজলিসে তাহকিকাত ওয়া নাশরিয়াতে ইসলাম থেকে এর উর্দু অনুবাদ প্রকাশিত হয়। একই প্রকাশনী থেকে ১৯৯১ সালে "দ্য লাইফ অব খলিফা আলী" নামে গ্রন্থটির ইংরেজি অনুবাদ প্রকাশিত হয়। ২০১৫ সালে গ্রন্থটির বঙ্গানুবাদ করেন আবু তাহের মিসবাহ।   আরও দেখুন   আবুল হাসান আলী হাসানী নদভীর গ্রন্থপঞ্জি   তথ্যসূত্র   উদ্ধৃতি    গ্রন্থপঞ্জি       বহিঃসংযোগ   আল মুরতাজা-এর বাংলা সংস্করণ  আল মুরতাজা-এর ইংরেজি সংস্করণ  আল মুরতাজা-এর আরবি সংস্করণ  আল মুরতাজা-এর ফার্সি সংস্করণ  আল মুরতাজা-এর তুর্কি সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:১৯৮৮-এর বই বিষয়শ্রেণী:আবুল হাসান আলী হাসানী নদভীর বই বিষয়শ্রেণী:আরবি ভাষার বই বিষয়শ্রেণী:সুন্নি সাহিত্য বিষয়শ্রেণী:আলী বিষয়শ্রেণী:মজলিসে তাহকিকাত ওয়া নাশরিয়াতে ইসলাম প্রকাশিত বই বিষয়শ্রেণী:আবু তাহের মিসবাহর অনূদিত বই বিষয়শ্রেণী:জীবনীগ্রন্থ
আনা লুইজা স্লিয়াচতিকাস কায়েতানো (; জন্ম: ১৮ নভেম্বর ২০০২; আনা লুইজা কায়েতানো নামে সুপরিচিত) হলেন একজন ব্রাজিলীয় তীরন্দাজ, যিনি ব্রাজিলের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৮ সালে তীরন্দাজীতে অভিষেক করা কায়েতানো ব্রাজিলের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আনা লুইজা স্লিয়াচতিকাস কায়েতানো ২০০২ সালের ১৮ই নভেম্বর তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  কায়েতানো ব্রাজিলের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৮টি ১০ পয়েন্ট অর্জন করে সর্বমোট ৬৬০ পয়েন্ট নিয়ে তিনি ১৯তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৬তম স্থান অধিকারী স্লোভেনিয়ার জানা পিন্তারিচের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে লিজা বারবেলাঁর কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং মার্কুস ভিনিসিউস দি'আলমেইদা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৬টি ১০ পয়েন্ট অর্জন করে সর্বমোট ১৩৩৩ পয়েন্ট নিয়ে ১০ম স্থান অধিকার করেছিল। অতঃপর ১৬ দলের পর্বে মেক্সিকোর কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় নারী তীরন্দাজ বিষয়শ্রেণী:ব্রাজিলের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০১৮ গ্রীষ্মকালীন যুব অলিম্পিকের তীরন্দাজ
জিও সুপার হল দুবাই ভিত্তিক বিশ্ব ক্রীড়ার জন্য নিবেদিত ২৪ ঘণ্টা সম্প্রচারিত পাকিস্তানি টেলিভিশন চ্যানেল। এটি জং গ্রুপ অব নিউজপেপার মালিকানাধিন ইন্ডিপেনডেন্ট মিডিয়া কর্পোরেশনের অংশবিশেষ একটি চ্যানেল।  সূচনা ২০০৭ সালের সেপ্টেম্বরের শেষের দিকে জিও টিভির বিরাট সাফল্য লাভের পরে জিও টেলিভিশন নেটওয়ার্কের অধীনে জিও সুপার নামে দুবাই ভিত্তিক পাকিস্তানের প্রথম ২৪ ঘণ্টার ক্রীড়া চ্যানেল চালু করা হয়।Imran Khan signs with Geo Super for World Cup 2011 . Thenews.com.pk. Retrieved on 2013-12-23. জিও সুপার প্রধানত ক্রিকেট ম্যাচগুলিকে বেশি গরুত্বসহকারে সম্প্রচার করে থাকে। এছাড়াও বিশেষ করে ফুটবল এবং হকি খেলা সম্প্রচারিত করা হয়।Geo Super rights for WC matches restored . Thenews.com.pk. Retrieved on 2013-12-23.  সাবস্ক্রিপশন জিও সুপার হল একটি এনক্রিপ্ট করা চ্যানেল এবং পাকিস্তানের কেবল অপারেটরদের জন্য সম্পূর্ণ বিনামূল্যে প্রদর্শন করা হয়। সাধারণত সকল জিও নেটওয়ার্ক ব্যবহারকারীগণ কাওন সেট টপ বক্স ব্যবহার করে থাকেন।   তথ্যসূত্র  বহিঃসংযোগ        বিষয়শ্রেণী:টেলিভিশন স্টেশন বিষয়শ্রেণী:পাকিস্তানি ক্রীড়া টেলিভিশন চ্যানেল বিষয়শ্রেণী:জিও টিভি বিষয়শ্রেণী:পাকিস্তানি টেলিভিশন চ্যানেল বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:পাকিস্তানের টেলিভিশন স্টেশন বিষয়শ্রেণী:লাহোরের টেলিভিশন স্টেশন
জ্যাকব সব্রিজ (আনুমানিক ১৬৬৫ - ১১ জুলাই ১৭৪৮) একজন ব্যাংকার এবং ১৭১৫ থেকে ২৩ জানুয়ারি ১৭২১ সাল পর্যন্ত ইংল্যান্ডের ক্রিকলেডের সংসদ সদস্য ছিলেন।  তিনি টার্নার, সব্রিজ এবং ক্যাসওয়ালের ফার্মের অংশীদার হন, যারা হলো সোর্ড ব্লেড কোম্পানি নামে ব্যবসা করত। তিনি সাউথ সি কোম্পানির মূল পরিচালকদের একজন ছিলেন এবং কোম্পানিটি দেউলিয়া হয়ে যাওয়ার পর তাকে হাউস অফ কমন্স থেকে নিষিদ্ধ করা হয়েছিল এবং জরিমানা করা হয়েছিল।"SAWBRIDGE, Jacob (c.1665-1748), of Olantigh, Kent and Hackney, Mdx". History of Parliament. Retrieved 18 October 2018.   তথ্যসূত্র   বিষয়শ্রেণী:জন্মের সাল অনিশ্চিত বিষয়শ্রেণী:১৭৪৮-এ মৃত্যু বিষয়শ্রেণী:১৬৬০-এর দশকে জন্ম বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ক্রিকলেডের গ্রেট ব্রিটেনের সংসদ সদস্য
আজমগড় () হল ভারতের উত্তর প্রদেশ রাজ্যের একটি শহর। এটা আজমগড় জেলা ও আজমগড় বিভাগের সদর দপ্তর।   ইতিহাস  আজমগড় উত্তর প্রদেশ এর পূর্বপ্রান্তিক জেলার একটি, একবার তার উত্তর পূর্ব অংশ ছাড়া প্রাচীন কোসালা রাজত্ব একটি অংশ নিয়ে গঠিত হয়েছিল। ১৬৬৫ সালে আওরঙ্গজেব সমসাময়িক শাসক আজম এর নামে নামাঙ্কিত এই শহরের গোড়াপত্তন হয়।     ভৌগোলিক অবস্থান  আজমগড় এর গড় উচ্চতা ৬৪ মিটার (২০৯ ফুট)।   জলবায়ু    জনপরিসংখ্যান    সংস্কৃতি   থিয়েটারে তালিকা   বিশাল টকিজ  মুরলি টকিজ  শিবম প্যালেস সারেইমার  বিজয় প্যালেস   শিক্ষাব্যবস্থা   ফার্মেসী কলেজ   ফার্মেসী কলেজ আজমগড়  আরকে ফার্মেসী কলেজ আজমগড়  মুসলিম ফার্মেসী খালিশপুর এনআর জিয়ানপুর আজমগড়  মহা মৃতুঞ্জয় হসপিটাল   মেডিকেল কলেজ   সরকারী হোমিওপ্যাথিক মেডিকেল কলেজ আজমগড়  শিশু মেডিকেল কলেজ ইনস্টিটিউট (ডেন্টাল কলেজ)আজমগড়   ইবনে সিনা তিব্বিয়া কলেজ ও হাসপাতাল বিনাপাড়া সারাইমার আজমগড়  পিজিআই হসপিটাল এন্ড রাজকিয়অ মেডিকেল কলেজ চক্রাপানপুর আজমগড়   গণমাধ্যম   এফএম   ভয়েস অব আজমগড় (৯০.৪) (কমিউনিটি রেডিও)  এয়ার ভিভিড ভারতী (১০২.২) যা এমএইউ জেলা থেকে সম্প্রচার ও আজমগড় শহর জুড়ে   পরিবহণ   রেলপথ  আজমগড় রেলওয়ে স্টেশন (AMH) তিন প্লাটফর্ম বিশিষ্ট স্টেশন। এখানে বৈদ্যুতিক রেলপথ সংযোগ রয়েছে। স্টেশনটি উত্তর-পূর্ব্ব রেল এর বারাণসী বিভাগের অন্তর্গত। কৈফিয়াত সুপারফাস্ট এক্সপ্রেস এই স্টেশন থেকে লখনৌ হয়ে ওল্ড দিল্লী জংশন পর্যন্ত যাতায়াত করে।   উল্লেখযোগ্য ব্যক্তি    কাইফি আজমি (উর্দু কবি); আজমগড়ে বসবাস করেন  শাবানা আজমি (বলিউড চলচ্চিত্র অভিনেত্রী, রাজনীতিবিদ)  অমর সিংহ (রাজনীতিবিদ ও ব্যবসায়ী)   তথ্যসূত্র    বহিঃসংযোগ   Uttar Pradesh Assembly Elections  Azamgarh Assembly Elections  District Website    বিষয়শ্রেণী:আজমগড় জেলার শহর ও নগর বিষয়শ্রেণী:বারাণসী রেলওয়ে বিভাগ বিষয়শ্রেণী:১৯৬৫ সালে প্রতিষ্ঠিত জনবহুল স্থানগুলো বিষয়শ্রেণী:১৬৬৫-এ ভারতে প্রতিষ্ঠিত বিষয়শ্রেণী:উত্তরপ্রদেশের নগর
দক্ষিণ ঝাঁপড়দহ ভারতের পশ্চিমবঙ্গ রাজ্যের হাওড়া জেলার সদর মহকুমার ডোমজুড় থাকার অধীনস্থ একটি সেন্সাস টাউন।   জনসংখ্যার উপাত্ত  ভারতের ২০০১ সালের আদম শুমারি অনুসারে দক্ষিণ ঝাঁপড়দহ শহরের জনসংখ্যা হল ১১,৪৩৯ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে দক্ষিণ ঝাঁপড়দহের সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
হিন্দুধর্ম হল বেলুচিস্তানের একটি সংখ্যালঘু ধর্ম। যা প্রদেশের জনসংখ্যার ০.৪% অনুসরণ করে। এটি বেলুচিস্তানের বৃহত্তম সংখ্যালঘু ধর্ম। বেলুচিস্তানে সবচেয়ে পবিত্র হিন্দু মন্দিরগুলির মধ্যে একটি শ্রী হিংলাজ মাতার মন্দির রয়েছে। মন্দিরে বার্ষিক হিংলাজ যাত্রা পাকিস্তানের বৃহত্তম হিন্দু তীর্থস্থান।   ইতিহাস    জনসংখ্যা    সম্প্রদায়ের জীবন    মন্দির    আরো দেখুন    পাকিস্তানে হিন্দুধর্ম  পাঞ্জাবি হিন্দু  পাকিস্তানের পাঞ্জাবে হিন্দুধর্ম  সিন্ধু প্রদেশে হিন্দুধর্ম  খাইবার পাখতুনখোয়ায় হিন্দুধর্ম   তথ্যসূত্র    বহিঃসংযোগ    Mohammad, Sahibzada Baz; Baloch, Fehmida. January–June, 2016. "HINDUISM IN BALOCHISTAN: LITERARY AND CULTURAL IMPACTS OF PASHTOONS AND BALOCHS ON HINDUS OF BALOCHISTAN". In TAKATOO, Volume 8, Issue 5. Pages 38–46.   বিষয়শ্রেণী:পাকিস্তানের বেলুচিস্তানে হিন্দুধর্ম বিষয়শ্রেণী:পাকিস্তানের বেলুচিস্তানে ধর্ম